ai4bharat/Pralekha huggingface dataset:
وزارت دفاع
ڈی آر ڈی او ، سرکردہ عظیم شخصیت پروفیسر روڈّم نرسمہا کی خدمات کو سلام کرتی ہے
نئی دہلی ،15؍ دسمبر 2020: پروفیسر روڈّم نرسمہا کا انتقال پُرملال،فضائی تحقیق کے لئے اور خاص طور پر ڈی آر ڈی او کے لئے ایک ناقابل تلافی نقصان ہے۔ وہ ایک ایسی وسیع النظر شخصیت تھے، جنہوں نے ہندوستان میں فضائی تحقیق کو منضبط کرنے کے تئیں گراں قدر اور وسیع تر خدمات انجام دیں۔ پروفیسر نرسمہا اپنی انفرادی تعلیمی مہارت اور حساس ترین سوچ کے ساتھ، گزشتہ 4 دہائیوں سے، فضائی تحقیق کلسٹر تجربہ گاہوں اور فضائی تحقیق کی ترقیاتی ایجنسی  کی راہنمائی کررہے تھے۔
ایل سی اے کا پروگرام ایک ایسے وقت میں شروع کیا گیا تھا جب ہندوستان کے پاس اس کی کامیابی کو یقینی بنانے کے لئے مطلوبہ ٹیکنالوجیوں میں سے بہت سی دستیاب نہیں تھیں۔ ملک میں ایل سی اے تیار کرنے کی کامیابی کے لئے متناسب ٹیکنالوجیوں کو فروغ دینا ضروری ہوتا ہے۔ پروفیسر روڈّم نرسمہا نے اس وسیع اور مشکل کام میں ایل سی اے پروگرام کو ضروری راہنمائی فراہم کی۔ 1980 کے اوائل میں ہندوستان کے پاس پیچیدہ طول وعرض کے اعداد وشمار کو منظم شکل دینے کے لئے زیادہ ٹیکنالوجی جاتی صلاحیت نہیں تھی۔ یہ پروفیسر نرسمہا کا نظریہ ہی تھا ، جس کے باعث ملک میں بنیادی طور پر اہم سی ایف ڈی صلاحیتوں کو قائم کرنا ممکن ہوسکا۔
پروفیسر روڈّم نرسمہا نے ایسے سپر کمپیوٹنگ وسائل کو فروغ دینے کی ضرورت کو محسوس کیا، جو فضائی تحقیق کی صنعت اور موسمیاتی سائنسز کی بنیادی طور پر وسیع پیمانے پر بڑھتی ہوئی کمپیوٹر جاتی ضروریات کی دیکھ بھال کرسکے۔ انہوں نے سی ایس آئی آر - این اے ایل میں سپر کمپیوٹر تیار کرنے کے لئے ایک مرکز قائم کرنا قدم اٹھا یا تھا۔ فضائی تحقیق اور طیاروں کے ڈیزائن کرنے والی ٹیموں نے اسی اقدام کے ذریعے سپر کمپیوٹنگ میں اپنا پہلا سبق سیکھا تھا۔ آج ڈی آر ڈی او اور اے ڈی اے کی طیاروں کے ڈیزائن کرنے کی صلاحیتیں دنیا بھر میں ایڈوانس گروپوں کے ہم پلہ ہیں اور وہ پیچیدہ طیاروں کے کنفیگریشن کے اطراف کمپیوٹر جاتی سرگرمیوں کے لئے مؤثر طور پر سپر کمپیوٹنگ کا استعمال کررہی ہیں۔
پروفیسر نرسمہا کی ڈی آر ڈی او کے پروگراموں کے لئے خدمات کے ہمہ رخی پہلو ہیں۔ انہوں نے ایل سی اے کے تعین قدر کے لئے بہت سے جائزوں کی صدارت کی اور انتہائی اہم اور حساس ماحصل فراہم کیا۔ اپنی بڑھتی ہوئی عمر کے باوجود وہ اے ایم سی اے کنفیگریشن کی فروغ میں بھی فعال طور پر بہت زیادہ ملوث تھے۔ ان کی خدمات پانچویں جنریشن کے ایئر کرافٹ کے لئے مطلوبہ ایڈوانس ٹیکنالوجیوں کو فروغ دینے کی منصوبہ بندی میں ،خاص طور پر انتہائی اہم رہی ہیں۔
ایک سرکردہ سائنس داں کے طور پر ان کی خدمات کو ہمہ رخی درجہ حاصل ہے۔ وہ ٹربولینس میں ایک عالمی معروف اتھارٹی ہیں۔ ان کی نمایاں خدمات، ٹربولینس کو سمجھنے میں پیش رفت کے لئے بنیادی اہمیت کے حامل ہیں۔ انہوں نے کمیاب گیس ڈائنمکس میں اہم ترین خدمات انجام دیں۔ ان سے آئی ایس آر او کو اپنے پروگراموں میں بہت زیادہ مدد ملی ہے۔ وہ موسمیاتی سائنسوں کو سمجھنے کے ماہر تھے۔ ہندوستانی ریفرنس ایٹموسفیئر کے ایک ماڈل کو تیار کرنے میں ان کی خدمات نے نہایت اہم کردار ادا کیا۔ ڈی آر ڈی او اور اے ڈی اے میں بہت سے افراد نے، یا تو ان کے طالب علم یا پھر ایک پیشہ ور کے طور پر ، ان کے ساتھ کام کرنے کا اعزاز حاصل کیا۔
پروفیسر روڈّم نرسمہا کا انتقال پُرملال،فضائی تحقیق کی برادری کے لئے ایک ناقابل تلافی نقصان ہے، البتہ ان کی وراثت ڈی آر ڈی او کے سائنس دانوں کے کام کے ذریعے جاری رہے گی۔ ڈی آر ڈی او ، ملک میں فضائی تحقیق کے شعبے میں پروفیسر روڈّم نرسمہا کی گراں قدر خدمات کو سلام کرتا ہے۔
وزارت دفاع
سینیریو بلڈنگ اینڈ رسپانس کے موضوع پر سائبر ایکسرسائز
نئیدہلی۔29؍اپریل۔سائبر فن حرب اور ٹیکنالوجی کے موضوع پر ورکشاپ کے کامیاب انعقاد کے بعد ، جس میں متعدد اسباق اُبھر کر سامنے آئے ، بھارتی دفاعی یونیورسٹی کا ڈائریکٹوریٹ 29، 30 اپریل 2019 کو جودھ پور آفیسرس ہاسٹل واقع نئی دہلی کے پرپل بے میں دو روزہ سائبرایکسرسائز کا انعقاد کررہا ہے جو سینیریو بلڈنگ اور رسپانس سے متعلق ہے۔ اس اہتمام میں تینوں خدمات یعنی این ایس سی ایس، این ٹی آر او ، سی ای آر ٹی – اِن ، ڈی آر ڈی او ، این آئی سی، سی ایس آر سی، تعلیمی حلقوں اور صنعت کی نمائندگی شامل ہے۔ یہ ایکسرسائز ان تمام بہترین طریقہ ہائے کار کو منظر عام پر لائے گی جن کی سفارش ورکشاپ کے دوران کی گئی تھی، جس کا اہتمام اس سے قبل ہوچکا ہے۔ مقصد یہ ہے کہ مختلف سطحوں پر متبادلوں کا استعمال ممکن ہوسکے اور صورتحال اور اپنی صلاحیت کی بنیاد پر ردعمل میں ہم آہنگی پیدا کی جاسکے۔ اس ایکسرسائز کا دائرہ کا ر زمین پر لاحق خطرات سمیت اس کے اثرات ، کسی بھی واقعے کی رپورٹنگ اور اس واقعے کے وقوع پذیر ہونے کے بعد ردعمل کے فریم ورک ، اطلاعات کے باہم تبادلے کے ضوابط ، ذمہ داریوں کا تعین ، شواہد جمع کرنے اور پورے پس منظر میں عدم تعاون کے اُمور ، اطلاعات کے تحفظ کیلئے صلاحیتوں کے اضافے اور اطلاعات کے نظام ، سائبر بیداری ، کمربستگی اور تال میل، مربوط بین الاقوامی ردعمل اور بین حکومتی / بین ایجنسی شراکت داری پرمحیط ہے۔
لیفٹیننٹ جنرل پی ایس راجیشور اے وی ایس ایم، وی ایس ایم، مربوط دفاعی اسٹاف کے سربراہ نے مذکورہ دو روزہ سائبرایکسرسائز کیلئے کلیدی خطبہ دیا۔ بعد ازاں تمام تر شراکت داروں کے ردعمل کے حصول کے سلسلے میں مختلف منظرناموں کی پینٹنگ پیش کی گئی۔
اس پورے اہتمام کا مقصد یہ ہے کہ سالانہ بنیادوں پر بھارتی دفاعی یونیورسٹی کے تحت ایک ایسا اہتمام کیا جائے جس میں بھارتی ایجنسیاں پوری طرح شامل ہوں اور بعدازاں دوستانہ غیرملکی شراکت داری کو بھی اس میں شامل کیاجائے اور مشترکہ طور پر سائبرخطرات سے نمٹنے کیلئے صلاحیتیں بہم پہنچائی جائیں۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-1991
(Visitor Counter : 27
محنت اور روزگار کی وزارت
صنعتی کارکنوں کے لیے صارف قیمت کا اشاریہ  – جولائی، 2023
لیبر بیورو،/ جوکہ محنت اور روزگار کی وزارت کا ایک منسلک دفتر ہے، ہر ماہ صنعتی کارکنوں کے لیے کنزیومر پرائس انڈیکس کو ملک کے 88 صنعتی طور پر اہم مراکز میں پھیلی 317 مارکیٹوں سے جمع شدہ خوردہ قیمتوں کی بنیاد پر مرتب کر رہا ہے۔ یہ اشاریہ 88 مراکز اور کل ہند کے لیے مرتب کیا گیا ہے اور اگلے مہینے کے آخری کام کے دن جاری کیا جاتا ہے۔ ماہ جولائی 2023 کا انڈیکس اس پریس ریلیز میں جاری کیا جا رہا ہے۔
جولائی، 2023 کے لیے کل ہند سی پی آئی۔ آئی ڈبلیو میں 3.3 پوائنٹس کا اضافہ ہوا اور 139.7  رہا۔ 1 ماہ کی فیصد کی تبدیلی پر، اس میں پچھلے مہینے کے مقابلے میں 2.42 فیصد اضافہ ہوا ہے جو کہ ایک سال پہلے کے اسی مہینے کے درمیان 0.90 فیصد اضافہ تھا۔
موجودہ انڈیکس میں زیادہ سے زیادہ قیمتوں میں اضافے کا رجحان خوراک اور مشروبات کےگروپ سے آیا جس نے کل تبدیلی میں 2.86 فیصد پوائنٹس کا تعاون پیش کیا۔ آئٹم کی سطح پر، چاول، ارہر دال/ تور دال، سیب، آم، بیگن، لہسن، ادرک، لوکی، سبز مرچ، آلو، پیاز، ٹماٹر، زیرہ/جیرا، سپاری، ساڑھی کاٹن، قمیض، ٹی۔ شرٹ ریڈی میڈ، سکول یونیفارم، چمڑے کی سینڈل، چپل، کینوس کے جوتے، مکان کا کرایہ، آٹو رکشہ/سکوٹر کا کرایہ، مرمت/سروس چارجز، برتن، میڈیسن ایلوپیتھک وغیرہ انڈیکس میں اضافے کے ذمہ دار ہیں۔ تاہم، اس اضافہ کو بڑی حد تک بجلی  چارجز، مٹی کے تیل وغیرہ نے انڈیکس پر ہونے والے قیمتوں کے گراوٹ کے رجحان پر روک لگائی ہے۔
مرکز کی سطح پر گروگرام میں زیادہ سے زیادہ 8.3 پوائنٹس کا اضافہ ریکارڈ کیا گیا۔ دیگر مراکز میں سے، 3 مراکز میں 7 سے 7.9 پوائنٹس، 4 مراکز میں 6 سے 6.9 پوائنٹس، 10 مراکز میں 5 سے 5.9 پوائنٹس، 15 مراکز میں 4 سے 4.9 پوائنٹس، 14 مراکز میں 3 سے 3.9 پوائنٹس، 25 مراکز میں 2 سے 2.9 پوائنٹس کے درمیان،9 مراکز میں 1 سے 1.9 پوائنٹس کے درمیان اور 4 مراکز میں 0.1 سے 0.1 سے 0.9 پوائنٹس کےدرمیان اضافہ ریکارڈ کیا گیا ۔ اس کے برعکس کیونجھر میں 1.0 پوائنٹ کی کمی ریکارڈ کی گئی۔ باقی دو مراکز کے انڈیکس میں کوئی تبدیلی نہیں درج کی گئی ۔
سال بہ سال مہنگائی پچھلے مہینے کے 5.57 فیصد کے مقابلے میں 7.54 فیصد رہی اور ایک سال پہلے کے اسی مہینے کے دوران یہ 5.78 فیصد تھی۔ اسی طرح، خوراک کی افراط زر گزشتہ ماہ کے 6.00 فیصد کے مقابلے میں 11.87 فیصد اور ایک سال پہلے کے اسی مہینے کے دوران 5.96 فیصد رہی۔
سی پی آئی۔ آئی ڈبلیو  پر مبنی سال بہ سال افراط زر
جون، 2023 اور جولائی، 2023 کے لیے آل انڈیا گروپ وار سی پی آئی۔ آئی ڈبلیو
|
|
نمبر شمار
|
|
گروپس
|
|
جون،2023
|
|
جولائی،2023
|
|
I
|
|
خوراک اور مشروبات
|
|
137.8
|
|
145.1
|
|
II
|
|
پان، سپاری، تمباکو اور نشہ آور اشیاء
|
|
156.0
|
|
156.3
|
|
III
|
|
کپڑے اور جوتے
|
|
137.0
|
|
138.0
|
|
IV
|
|
ہاؤسنگ
|
|
123.4
|
|
125.7
|
|
V
|
|
ایندھن اور روشنی
|
|
181.5
|
|
181.0
|
|
VI
|
|
متفرق
|
|
132.6
|
|
132.8
|
|
|
|
عمومی اشاریہ
|
|
136.4
|
|
139.7
ماہ اگست 2023 کے لیے سی پی آئی۔ آئی ڈبلیو کا اگلا شمارہ جمعہ 29 ستمبر 2023 کو جاری کیا جائے گا۔ یہ دفتر کی ویب سائٹ www.labourbureau.gov.in پر بھی دستیاب ہوگا۔
سائنس اور ٹیکنالوجی کی وزارت
ماحولیات میں پلاسٹک سے ہونے والی آلودگی سے نمٹنے کی غرض سے ، ڈی ایس ٹی کی معاونت والی ٹیکنالوجیز حل پیش کررہی ہیں
سائنس اینڈ ٹیکنالوجی کا محکمہکی معاونت والی متعدد ٹیکنالوجیز ، پلاسٹک سے ہونے والی آلودگی کو کم کرنے پلاسٹک کے کچرے کا، دوبارہ استعمال کرنے اور اسے ازسرنوقابل استعمال بنانے کے عمل کے ذریعے، پلاسٹک سے ہونے والی آلودگی سے نمٹنے کے لئے تیاری کررہاہے تاکہ اس بڑھتی لعنت کا مقابلہ کیاجاسکے ۔
ان میں سے بہت سی ٹیکنالوجیز کوآزمائشی یاتجرباتی پیمانے پر استعمال کیا جا رہا ہے اور ان کے استعمال میں اضافہ کرنے سے اس تیز رفتاری سے بڑھتے ہوئے چیلنج سے نجات مل سکتی ہے۔ محکمہ کی ٹیکنالوجی تیارکرنے اور اس کی منتقلی یا ٹرانسفر سے متعلق ڈویژن، مواد ، آلات وسازوسامان اور عمل سمیت مختلف ترقیاتی پروجیکٹوں اور منصوبوں کو فنڈز فراہم کرتی ہے ۔
آزمائشی بنیادپرچلتے پھرتے پلانٹ کے ذریعہ پلاسٹک کے کچرے کو ایندھن میں تبدیلی ۔
آزمائشی پیمانے پر موٹرگاڑیوں پر نصب چلتاپھرتاایک پلانٹ تیار کیا گیا ہے جس میں اندرون ملک تیارکئے گئے ایک عمل کا استعمال کیاجاتاہے۔جس سے کہ مختلف قسم کے پلاسٹک کے فضلے کو زیادہ سے زیادہ کاربن ریکوری کے ساتھ کاربن- ڈینسفائیڈ ایچ سی -آئل  میں تبدیل کیا جا سکتا ہے۔ یہ پلانٹ جو ایک منتخب، ازسرنوقابل استعمال بنانے ، مضبوط، غیر نقصاندہ ، سستے کیٹالسٹ کی موجودگی میں نسبتاًکم سخت حالات میں کام کرتا ہے ۔ اور اس سے پلاسٹک کے کچرے کو ایندھن میں تبدیل کرنے کے لیے کم لاگت کا متبادل تیارکیاجاتا ہے۔
انسٹی ٹیوٹ آف کیمیکل ٹکنالوجی  ممبئی کے پروفیسر انیرودھ – بی - پنڈت نے آئی سی ٹی –پولی اورجا نامی ایک عمل تیار کیا ہے جس میں ایچ سی کئی قسم کے پولی-اولیفینک پلاسٹک کے کچرے کو 30منٹ میں ایچ سی –آئل 300سی میں تبدیل کرنے کے لئے سی ٹی ایل  کے لیے،اندرون ملک تیار کردہ پیٹنٹ Cu@TiO2 کیٹالسٹ کا استعمال کیاجاتا ہے۔ یہ عمل 85فیصد سے زیادہ فیڈ اسٹاک کی تبدیلی اور اعلیٰ معیار کے سی اور ایچ عناصر سے افزودہ ایچ سی –آئل کو 42 ایم جے /کلوگرام کی کیلوریفک قدر کے ساتھ تبدیلی کا باعث بنتا ہے۔اسی ایندھن کو بھاپ اور بجلی پیدا کرنے کے لیے جلایا جا سکتا ہے۔
سی ٹی ایل کے لیے مختلف مرکبات کے ساتھ مخلوط پولی اولیفینک پلاسٹک کے کچرے کے نمونوں کی ایک سیریز کی جانچ کی گئی اور یہ دریافت کیا گیا کہ پلاسٹک کے کچرے کے تمام مجموعوں کو 80فیصد سے زیادہ ایچ سی –آئل کی پیداوار کے ساتھ سی ٹی ایل عمل کے استعمال کے ذریعے رقیق یامائع کیا جا سکتا ہے۔
پائرلولیسس یعنی حراری تخریب اور گیس میں تبدیل کرنے جیسی روایتی ٹیکنالوجیز کے مقابلے میں، سی ٹی ایل عمل کے لئے اعتدال پسند آپریٹنگ حالات کی وجہ سے نمایاں طور پر کم توانائی کی ضرورت ہوتی ہے۔ اس کے علاوہ اس پلانٹ کو چلتی پھرتی موٹر گاڑی پر بھی نصب کیا جا سکتا ہے اور یہ چلتاپھرتا پلانٹ ،کارروائی ، کام کاج یا آپریشن اور مجموعی عمل کے لحاظ سے کئی فوائد فراہم کرتا ہے۔
ڈی ایس ٹی کی معاونت سے تیار کردہ پولی -اورجا عمل، پلاسٹک کے کچرے کو بجلی میں تبدیل کرنے کا ایک طویل المدتی، لچکدار، آسان، توانائی کی بچت اور ماحول کے لحاظ سے ذمہ دار طریقہ فراہم کرتا ہے۔ٓزمائشی پیمانے پرموٹرگاڑی پرنصب یہ چلتاپھرتاپلانٹ، جو ، 100 کلوگرام یومیہ پلاسٹک کے کچرے کو ہائیڈرو کاربن تیل میں تبدیل کرےگا ، اس وقت زیرتعمیرہے اوریہ پلانٹ 2023 کے آخر تک تیار ہو جائے گا۔
تفصیلات کے لئے ہماری اس ای میل پررابطہ قائم کریں : Email: ab.pandit@ictmumbai.edu.in; موبائیل نمبر:9820408037
دیہی ترقیات کی وزارت
حکومت گاؤوں میں 2 کروڑ لکھ پتی دیدیز تیار کرنے کے مقصد سے خواتین کے سیلف ہیلپ گروپوں کے ساتھ کام کررہی ہے، اس کا مقصد خواتین کے سیلف ہیلپ گروپ ڈرون کی اُڑان کو طاقت دیں گے:وزیراعظم
آج 77ویں یوم آزادی کے موقع پر لال قلعہ کی فصیل سے قوم سے خطاب کرتے ہوئے وزیر اعظم جناب نریندر مودی نے کہا ہے کہ حکومت گاؤوں میں 2 کروڑ 'لکھ پتی دیدیز' تیار کرنے کے مقصد سے خواتین کے سیلف ہیلپ گروپس  کے ساتھ کام کر رہی ہے۔وزیراعظم نے کہا کہ 10 کروڑ خواتین آج خواتین کے سیلف ہیلپ گروپس کے ساتھ وابستہ ہیں۔ ’’ آج ان گاؤوں میں کوئی بھی آنگن واڑی میں بینک میں ایک دیدی پاسکتا ہے اور دوائیں فراہم کرنے کے لئے ایک دیدی مل سکتی ہے۔‘‘
وزیر اعظم نے ایگری ٹیک کے بارے میں بات کی اور دیہی ترقی میں سائنس اور ٹکنالوجی کی صلاحیتوں سے فائدہ اٹھانے کے لیے ایک نظریہ پیش کیا۔ وزیر اعظم نے کہا کہ خواتین کے 15000 سیلف ہیلپ گروپس کو قرض دیا جائے گا اور ڈرون چلانے اور مرمت کرنے کے لیے قرض اور تربیت دی جائے گی۔ وزیراعظم نے کہا کہ "ڈرون کی اڑان" خواتین کے سیلف ہیلپ گروپس کے ذریعہ انجام دی جائے گی ۔
وزیراعظم کا دفتر
وزیراعظم نریندر مودی نے ڈاکٹروں کے دن کے موقع پر ڈاکٹروں کو مبارک باد پیش کی
نئی دہلی،01 جو لائی-2021/وزیراعظم جناب نریندر مودی نے ڈاکٹرو ں کے دن کے موقع پر ڈاکٹروں کو مبارک باد پیش کی۔
ایک ٹوئٹ میں وزیراعظم نے کہا کہ ‘‘میں ڈاکٹر وں کے دن کے موقع پر سبھی ڈاکٹروں کونیک خواہشات پیش کرتا ہوں، ہندوستان نے دواؤں کے شعبے میں جو جست لگائی ہے وہ قابل تعریف ہے اور ہمارے کرہ ارض کو صحت مند بنانے میں ڈاکٹروں نے ایک کلیدی کردار ادا کیا ہے۔
کچھ دن قبل من کی بات میں وزیراعظم نے جو کہا تھا وہ حسب ذیل ہیں ’’۔
وزیراعظم کا دفتر
وزیر اعظم نے کووڈ-19 کی صورتحال پر ریاست اور ضلعوں کے افسران سے تبادلہ خیال کیا
افسران سے گاؤں اور شہرمیں خاص طریقے سے اپنی حکمت عملی طے کرنے کی اپیل کی
وزیر اعظم جناب نریندر مودی نے ویڈیو کانفرنسنگ کے ذریعے ریاست اور ضلعوں کے افسران کے ساتھ کووڈ-19 کی صورتحال پر تبادلہ خیال کیا۔
گفتگو کے دوران افسران نے کووڈ کے خلاف لڑائی میں وزیر اعظم کی قیادت کے لیے ان کا شکریہ ادا کیا۔ افسران نے وزیر اعظم کو اپنے اپنے ضلعوں میں کووڈ-19 کی حالت میں بہتری کی اطلاع دی۔
افسران نے ریئل ٹائم مانیٹرنگ اور صلاحیت سازی میں ٹیکنالوجی کے استعمال کے بارے میں اپنے تجربات شیئر کیے۔ انہوں نے وزیر اعظم کو اپنے ضلعوں میں عوامی شراکت داری اور بیداری کے بارے میں اٹھائے گئے قدموں کی اطلاع دی۔
اس موقع پر وزیر اعظم نے سبھی سے وبائی مرض سے لڑنے میں مکمل عہد کو یقینی بنانے کی اپیل کی۔ انہوں نے کہا کہ کورونا وائرس نے کام کو زیادہ مانگ والا اور چیلنج سے بھرپور بنا دیا ہے۔ نئی چیلنجز کے درمیان نئی حکمت عملیوں اور نئے حل کی ضرورت ہے۔ انہوں نے کہا کہ گزشتہ چند دنوں میں ملک میں فعال معاملوں میں کمی آنی شروع ہو گئی ہے۔ لیکن انہوں نے وارننگ دی کہ چیلنجز تب تک ہیں جب تک چھوٹی شکل میں بھی یہ بیماری برقرار رہتی ہے۔
وزیر اعظم نے وبائی مرض سے لڑنے میں ریاست اور ضلعوں کے افسران کے ذریعے کیے جا رہے شاندار کاموں کی تعریف کی اور کہا کہ تجربات اور فیلڈ میں کیے گئے کام کے فیڈ بیک سے عملی اور کارگر حکمت عملیاں بنانے میں مدد ملی۔ انہوں نے کہا کہ کئی سطحوں پر ریاستوں اور مختلف متعلقین کے مشوروں کو شامل کرکے ٹیکہ کاری کی حکمت عملی کو آگے بڑھایا جا رہا ہے۔
وزیر اعظم نے مقامی تجربات کے استعمال اور ایک ملک کے طور پر کام کرنے کی ضرورت پر زور دیا۔ انہوں نے گاؤوں کو کورونا سے پاک رکھنے اور کووڈ کے مناسب طرز عمل کو اپنانے کی اپیل کی، وہاں بھی جہاں معاملوں میں کمی آ رہی ہے۔ انہوں نے افسران سے گاؤں اور شہر میں خاص نقطہ نظر سے حکمت عملی تیار کرنے اور دیہی ہندوستان کو کورونا سے پاک بنانے کی اپیل کی۔
وزیر اعظم نے کہا کہ ہر ایک وبائی مرض سے ہمیں لگاتار اختراعات اور وبائی مرض سے نمٹنے کے اپنے طریقوں میں تبدیلی لانے کا سبق ملا ہے۔انہوں نے زور دیتے ہوئے کہا کہ وبائی مرض سے نمٹنے میں طریقے اور حکمت عملیاں متحرک ہونی چاہئیں کیوں کہ وائرس میوٹیشن اور اپنی شکل بدلنے میں ماہر ہے۔ انہوں نے کہا کہ وائرس میوٹیشن نوجوانوں اور بچوں کو متاثر کرنے والا ہے۔ انہوں نے ٹیکہ کاری مہم میں تیزی لانے کی ضرورت پر زور دیا۔
ٹیکہ کی بربادی پر وزیر اعظم نے کہا کہ ایک ٹیکہ بیکار ہونے کا مطلب آدمی کو ضروری تحفظ فراہم کرنے میں ناکامی ہے۔ اس لیے انہوں نے ٹیکہ کی بربادی کو روکنے کی اپیل کی۔ وزیر اعظم نے زندگی بچاتے ہوئے شہریوں کی زندگی کو سہولت آمیز بنانے کی ترجیحات پر زور دیا۔ انہوں نے کہا کہ غریب لوگوں کو مفت راشن اور ضروری اشیاء کی سپلائی کی سہولت فراہم کی جانی چاہیے اور کالا بازاری روکی جانی چاہیے۔ انہوں نے کہا کہ یہ قدم لڑائی جیتنے اور آگے بڑھنے کے لیے بھی ضروری ہے۔
مکانات اور شہری غریبی کے خاتمے کی وزارت
اوّلین سوچھ مشعل مارچ
2800 سے زیادہ شہر کچرے سے پاک شہروں کے لیے ریلی کرنے کے لیے تیار ہیں
سووچھ بھارت مشن کا آغاز 2014 میں عزت مآب وزیر اعظم نے کیا تھا تاکہ شہریوں کے لئے صفائی اور فضلہ کے انتظام سے متعلق بنیادی ڈھانچے تک رسائی اور دستیابی کو بہتر بنایا جا سکے اور سب کے لئے صفائی کے ہدف کے حصول کو تیز کیا جا سکے۔ گزشتہ آٹھ سالوں میں، کروڑوں شہریوں نے وزیر اعظم کی ’سوچھ بھارت‘ کے لیے کی گئی پرزور اپیل کا مثبت جواب دیا ہے اوروہ ملک کے شہری منظر نامے کو تبدیل کر رہے ہیں۔
گزشتہ 8 سالوں کے دوران، سووچھ بھارت مشن کے تئیں کروڑوں شہریوں کے عزم نے اس سرکاری پروگرام کو ایک عوامی مشن میں تبدیل کر دیا ہے۔ ایس بی ایم – اربن 2.0 کے تحت، لاکھوں نوجوانوں نے ’انڈین سووچھتا لیگ‘  کے اولین ایڈیشن کے حصے کے طور پر کچرے اور کوڑے کرکٹ سے پاک ساحلوں، پہاڑیوں اور سیاحتی مقامات کے لیے ریلی کی قیادت کی۔ آئی ایس ایل کے فوراً بعد، ملک کے اسکولوں کے ہزاروں نوجوان طلباء نے ’ہرا گیلا سوکھا نیلا‘ مہم کے تحت ماخذ کی علیحدگی کے حوالے سے بیداری پیدا کرنے سے متعلق کارروائی میں حصہ لیا ۔ مشن نے ’’ٹوائے کیتھن‘‘ کے تحت فضلے اور کوڑے کرکٹ سے ’’دولت‘‘ پیدا کرنے کو ترجیح دی ہے اور ’’ٹوائلٹس 2.0‘‘ یعنی بیت الخلا 2.0 مہم کے تحت عوامی اور برادری کے تمام بیت الخلاء کی بڑے پیمانے پر صفائی اور دیکھ بھال میں بھی سہولت فراہم کی ہے۔
جاری ’سووچھواتسو 2023 ‘مہم کے ایک حصے کے طور پر، مشن ’سوچھ مشال مارچ‘ کے ایک حصے کے طور پر 2,800 سے زیادہ شہروں سے شہریوں کو متحرک اور یکجا کرنے کے لیے تیار ہے۔ مشعل مارچ، 28 سے 31 مارچ تک تقریباً 3,000 شہروں میں وارڈ موبلائزیشن کی سہولت فراہم کرے گا اور اس کی قیادت خواتین چینج میکرز یعنی تبدیلی لانے والی خواتین، ایس ایچ جی ارکان ، معاشرے پر اثر و رسوخ مرتب کرنے والے افرادکے ساتھ ساتھ سیاسی نمائندے کریں گے۔ مشعل مارچ کا مقصد ’کچرے سے پاک شہر‘کے تصور کے بارے میں آگاہی پھیلانا ہے: ایک ایسا شہر جس میں صاف ستھری سڑکیں اور صاف ستھرے بیت الخلاء ہوں، جس میں کوڑے کرکٹ کو الگ کیا جائے، سڑکوں پر کوڑا کرکٹ نہ پھینکا جائے، کھلے میں رفع حاجت نہ ہو، سنگل یوز یعنی ایک مرتبہ استعمال کی جانے والی پلاسٹک کا استعمال نہ کیا جائے۔ اس کے علاوہ ازسرنواستعمال کمی لانے ،دوبارہ قابل استعمال بنانے کے 3 آر اصولوں کازیادہ سے زیادہ استعمال کیا جائے ۔
شہریوں کی اس بات کے لئے حوصلہ افزائی کی جائے گی کہ وہ اپنے آس پاس اور پڑوس میں ’زیرو ویسٹ‘ یعنی کوڑے کرکٹ کو بالکل بھی نہ پھینکنے دینا، ماخذ کی علیحدگی، اور کمپوسٹنگ کے حوالے سے آگاہی اور بیداری پیدا کریں۔ کئی شہروں میں ’زیرو ویسٹ‘ کے عالمی دن  کی یاد میں وارڈ بھر میں صفائی مہم اور زیرو ویسٹ تقریبات کا انعقاد کیا جائے گا، جیسا کہ دسمبر 2022 میں اقوام متحدہ کی جنرل اسمبلی نے اعلان کیا تھا۔ خواتین ایس ایچ جی ممبران کے ذریعہ تیار کی گئی زیرو ویسٹ مصنوعات کے میلوں سے زیرو ویسٹ سے متعلق سرگرمیاں انجام دی جاسکتی ہیں ،جن میں کھان پان کے ایسے اسٹالز جن سے بالکل بھی کچرا نہ ہو ،’ کچرے سے دولت ‘ مقابلے، نکڑ ناٹک وغیرہ شامل ہیں۔
اس کے علاوہ ، مشعل مارچ کے حصے کے طور پر، شہریوں کی اس بات کے لئے حوصلہ افزائی کی جائے گی کہ وہ اپنے شہر کو کچرے اور کوڑے کرکٹ سے پاک بنانے سے متعلق اپنی کوششوں کا عہد کریں۔ اب تک 450,000 سے زیادہ شہریوں نےجی ایف سی کے ہدف کے لیے اپنی حمایت کا وعدہ کیا ہے۔
وزارت دفاع
ہندوستانی بحریہ کے ذریعے برہموز میزائل کا کامیاب تجربہ
نئی دلی،2؍ دسمبر، بحریہ سے الگ کر لئے گئے ایک جہاز پر آج صبح 9بجےجہاز شکن موڈ میں برہموزسپر سونک کروز میزائل کا کامیاب تجربہ کیا گیا۔ ہندوستانی بحریہ کے ذریعے یہ کامیاب تجربہ کیا گیا۔میزائل نے اعلیٰ کارکردگی کا مظاہرہ کرتے ہوئے عین نشانے پر وار کیا۔
برہموز ایک سپر سونک کروز میزائل ہے، جو ڈی آر ڈی او اورروس کےایم پی او ایم کے ذریعے مشترکہ طور پر تیار کیا گیا ہے۔ این پی او ایم برہموز ایرو اسپیس مشترکہ ملکیت تھی، جو برہموز ایرواسپیس پرائیویٹ لمیٹیڈ بن گئی۔ اس میزائل نے اپنے کامل جہاز شکن اور زمین پر حملہ کرنے کی بے پناہ صلاحیتوں کے ساتھ جدید دور کے مشکل ترین جنگی میدانوں میں ایک اہم قوت کے طور پر اپنے آپ کو ثابت کیا۔ اس میزائل کو ہندوستانی مسلح افواج کے تینوں شعبوں میں تعینات کیا گیا ہے۔
برہموز کا پہلا تجربہ2011 میں کیا گیا تھا اور اب تک مختلف جہازوں، موبائل خودکار لانچروں اور ایس یو-30 ایم کے آئی ایئر کرافٹ سے متعدد بار اس کا تجربہ کیا جا چکا ہے۔
ٹیکسٹائلز کی وزارت
پیکیجنگ کے قاعدوں کے مطابق اناج کی مجموعی پیداوار کا 100 فیصد اور چینی کی مجموعی پیداوار کا 20 فیصد جوٹ کی پیکیجنگ میٹیریل میں پیکیجنگ کرنی ہوگی
ٹیکسٹائل کی وزیر مملکت محترمہ درشنا جردوش نے آج لوک سبھا میں ایک تحریری جواب میں بتایا کہ اقتصادی امور کی کابینہ کمیٹی نے 10 نومبر 2021 کو منعقدہ اپنی میٹنگ میں جوٹ کے سال 22۔2021 کے دوران بھارت میں پیدا ہونے والے خام جوٹ سے بھارت میں تیار ہونے والے جوٹ پیکیجنگ میٹیریل میں اناج کی مجموعی پیداوار کےکم از کم 100 فیصد اور چینی کی مجموعی پیداوار کے 20 فیصد پیکیجنگ کو منظوری دی ہے۔
گزشتہ 3 برسوں کے دوران اناج کی پیکنگ کے لئے حکومت کے ذریعہ حاصل کئی گئیں جوٹ کی بوریوں کی تعداد / لاگت کی تفصیل درج ذیل ہے:
|
|
مالی سال
|
|
جوٹ کے بوروں  کی تعداد
|
|
جوٹ کے بوروں کی لاگت 
|
|
2018-19
|
|
29,61,688
|
|
7,529.44
|
|
2019-20
|
|
34,75,004
|
|
9,664.58
|
|
2020-21
|
|
25,08,572
|
|
7,889.48
جوٹ کے کسانوں، ورکرز اور اس صنعت میں کام کرنے والے لوگوں کے مفاد کے تحفظ کے لئے جوٹ کے بوروں کی مکمل خریداری کو یقینی بنانے کے لئے حکومت ہر سال خام جوٹ اور میسٹا کے لئے ایم ایس پی کا اعلان کرتی ہے۔ حکومت نے جوٹ مصنوعات درآمد کرنے پر 5 جنوری 2017 سے اینٹی ڈمپنگ ڈیوٹی بھی لگائی ہے۔
۔۔۔۔۔۔۔۔۔۔۔
ش ح۔ا گ ۔ن ا۔
U-13564
(Visitor Counter : 96
عملے، عوامی شکایات اور پنشن کی وزارت
مرکزی وزیر ڈاکٹر جتیندر سنگھ نے آج نیتاجی سبھاش چندر بوس کی شراکت اور وراثت کو کم اہمیت دینے پر کانگریس کی ماضی کی حکومتوں کی تنقید کی
مودی حکومت، بھارت کی آزادی کی 75 ویں سالگرہ کے موقع پر گمنام مجاہدین آزادی کی قربانیوں کو یاد کر رہی ہے، جس کانام ‘‘آزادی کا امرت مہوتسو ’’ رکھا گیا ہے : ڈاکٹر جتیندر سنگھ
نئی دہلی میں نیتا جی سبھاش چندر بوس پر ڈیجیٹل نمائش کا افتتاح کیا گیا
مرکزی وزیر مملکت ، سائنس و ٹیکنالوجی، وزیر مملکت  ارضیاتی سائنسز، وزیر اعظم کے دفتر میں وزیر مملکت، عملہ، عوامی شکایات ، پنشن ، ایٹمی توانائی اور خلاء کے وزیر ڈاکٹر جتیندر سنگھ نے آج نیتاجی سبھاش چندر بوس کی شراکت اور وراثت کو کم اہمیت دینے کے لئے کانگریس کی ماضی حکومتوں کو مورد الزام ٹھہرایا۔
نئی دہلی کے شمالی بلاک میں نیتاجی سبھاش چندر بوس کی زندگی اور قربانیوں پر ڈیجیٹل نمائش کا افتتاح کرنے کے بعد لوگوں سے خطاب کرتے ہوئے وزیر موصوف نے کہا کہ یقینا ً یہ ایک اہم موقع ہے جب ہم اپنے گمنام ہیرو ز کی مستحق شان کو بحال کرنا چاہتے ہیں، جن کے ساتھ کسی اسباب کی بنا پر نا انصافی ہوئی ہے۔ انہوں نے کہا کہ ملک ، گمنام ہیروز اور گمنام مجاہدین آزادی بشمول نیتاجی سبھاش چندر بوس، بابا صاحب امبیڈکر، شیاما پرساد مکھرجی اور سردار ولبھ بھائی پٹیل کی قربانیوں کی یاد تازہ کرنے کے لئے وزیر اعظم کی مرہون منت ہے، جن کی قربانیوں اور کارناموں کو کانگریس کی متواتر حکومتوں نے سیاسی اور خاندانی مفاد کے لئے ہمیشہ کم اہمیت دی ہے۔
ڈاکٹر جتیندر سنگھ نے وزیراعظم نریندر مودی کی اُس اپیل کو دہرا یا، جب وزیراعظم نریندر مودی نے یوم آزادی کے موقع پر لال قلعہ کی فصیل سے آزادی کے 75 سال کی اہمیت کے بارے میں بتایا تھا اور اُن کی قربانیوں کا جائز مقام دلانے کے لئے امرت مہوتسو منانے کا اعلان کیا تھا۔ انہوں نے اگلے 25 سال ،جب ملک 100 سال کا ہو جائے گا، کے لئے اہم روڈ میپ تیار کرنے کی خاطر لوگوں کو اہم مشورہ بھی دیا۔
ڈاکٹر جتیندر سنگھ نے کہا کہ ‘‘سنکلپ سے سدھی’’ کے اگلے 25 سال کا سفر یقینا ہندوستان کو ایک وشو گرو کے طور پر تیار کرے گا، لہذا نوجوان نسل کو ملک کی خدمت میں خود کو وقف کرنے کے لئے عہد لینے کی ضرورت ہے۔ انہوں نے کہا کہ نوجوان نسل امرت کال کے دوران گمنام ہیروز اور مجاہدین آزادی کی شراکت اور قربانیوں سے با خبر ہوگی، کیونکہ وزیراعظم ماضی کی خامیوں کو پُر کرنے کا موقع دے رہے ہیں۔
ڈاکٹر جتیندر سنگھ نے کہا کہ رواں سال مرکزی حکومت بھارت کی آزادی کے 75 سال پورا ہونے کے موقع پر ، سال بھر چلنے والی تقریبات کے دوران گمنام ہیروز ، آزادی کی جدو جہد کی تقریبات اور غیر معروف گروپوں کی نمائش کرے گا۔ انہوں نے مزید کہا کہ متعدد تقریبات ،نمائش اور لیکچر سیریز ان کے تعاون کو اجاگر کرنے کے لئے منعقد کی جائیں گی۔
رواں سال 12 مارچ کو احمد آباد کے سابر متی آشرم سے وزیراعظم کی طرف سے پد یاترا  اور آزادی کا امرت مہوتسو  کے کرٹین ریزر سرگرمیوں کے افتتاح کا حوالہ دیتے ہوئے ڈاکٹر جتیندر سنگھ نے کہا کہ مہوتسو کو جن بھاگیداری کے جذبے کے ساتھ جن اتسو کے طور پر منایا جائے گا۔ وزیر موصوف نے یا د دلایا کہ یہ تقریبات 15 اگست 2023 تک جاری رہیں گی، جس کے 5 ستون یعنی آزادی کی جدو جہد ، 75 میں آئیڈیاز ، 75 میں کارنامے، 75 میں کارروائیاں، اور 75 میں حل ہوں گے، تاکہ خواب اور فرائض کو ترغیب کے طور پر آگے بڑھانے کے لئے فورس کی رہنمائی ہو سکے۔
وزیر موصوف نے یہ بھی بتایا کہ ڈی او پی ٹی ہر سال مختلف موضوعات پر نمائشو ں کا انعقاد کرے گا۔ ڈی او پی ٹی کے سکریٹری جناب پی کے ترپاٹھی، ایڈیشنل سکریٹری محترمہ رشمی چودھری اور سینئر عہدیدا ران نے نمائش میں حصہ لیا۔
۰۰۰۰۰۰۰۰

U-9356
(Visitor Counter : 143